text: [{"text_idx": "#000000", "text": "\u00d8ll hava r\u00e6tt til go\u0301\u00f0a barnaa\u0301r fingi\u00f0 hei\u00f0ursl\u00f8n"}, {"text_idx": "#000001", "text": "\u00d8ll hava r\u00e6tt til go\u0301\u00f0a barnaa\u0301r hevur fingi\u00f0 eina hei\u00f0ursl\u00f8n fra\u0301 F\u00f8roya Ungdo\u0301msra\u0301\u00f0 (FUR) fyri, at bjo\u0301\u00f0a b\u00f8rnum og ungum, i\u00f0 hava foreldur vi\u00f0 ru\u0301sdrekka- ella ru\u0301sevnistrupulleikum samr\u00f8\u00f0ur i\u0301 bo\u0301lkum."}, {"text_idx": "#000002", "text": "-Vit eru sera gla\u00f0 fyri hesa hei\u00f0ursl\u00f8n, sigur Alisa Hammer \u2013 lei\u00f0ari a\u0301 fyribyrgingardeildini. Ta\u00f0 er alti\u0301\u00f0 li\u0301vgandi, at fa\u0301a eitt her\u00f0aklapp fyri arbei\u00f0i man ger og brennur fyri. At FUR hevur valt, at hei\u00f0ra okkara arbei\u00f0i eru vit sera takksom fyri."}, {"text_idx": "#000003", "text": "-Vit uppliva, at hetta er eitt evni\u00f0, i\u00f0 ofta ikki ver\u00f0ur sett or\u00f0 a\u0301 og ti\u0301 kunna hesi b\u00f8rn og ungu f\u00f8la, at tey ongasta\u00f0ni hava at venda s\u00e6r. Vit royna, at skapa eitt trygt sta\u00f0 har tey fa\u0301a m\u00f8guleika at pra\u0301ta um kenslur, tankar og upplivingar, sum ger sto\u0301ran mun i\u0301 li\u0301vinum hja\u0301 hesum b\u00f8rnum, ungum og familjum teirra."}, {"text_idx": "#000004", "text": "Hei\u00f0ursl\u00f8nir vo\u0301ru eisini handa\u00f0ar Anniku Eidesgaard, fyri, at hava gj\u00f8rt eitt megnar arbei\u00f0i at fyriskipa atljo\u0301\u00f0a CISV legur, b\u00e6\u00f0i ta\u0301 legur hava veri\u00f0 i\u0301 F\u00f8royum og eisini, ta\u0301 F\u00f8royar senda b\u00f8rn og ung a\u00f0rasta\u00f0ni, og Martin Ku\u0301rberg, fyri at vera ein brennandi eldsa\u0301l at hja\u0301lpa ungum, sum eru bundin av ru\u0301sevnum."}, {"text_idx": "#000005", "text": "-Vit ynskja Anniku og Martin so hjartaliga tillukku vi\u00f0 hei\u00f0ursl\u00f8nunum, sigur Alisa Hammer. Tey gera eitt megnar arbei\u00f0i."}, {"text_idx": "#000008", "text": "Hei\u00f0ursl\u00f8n FURs er eitt hei\u00f0ursbr\u00e6v og ein hei\u00f0ursl\u00f8n uppa\u0301 millum 5.000 og 10.000 kro\u0301nur."}, {"text_idx": "#000009", "text": "Endama\u0301l FURs vi\u00f0 at lata hei\u00f0ursl\u00f8nina er, at:\n\u2022 geva eldsa\u0301lum innan barna- og ungdo\u0301msfelagsarbei\u00f0i vi\u00f0urkenning\n\u2022 geva barna- og ungdo\u0301msfel\u00f8gum vi\u00f0urkenning fyri teirra arbei\u00f0i\n\u2022 vekja a\u0301huga millum b\u00f8rn og ung fyri sja\u0301lvbodnu barna- og ungdo\u0301msfelagsskapunum\n\u2022 vi\u0301sa a\u0301 samfelagsliga ty\u0301dningin, sum arbei\u00f0i hja\u0301 sja\u0301lvbodnum barna- og ungdo\u0301mfelagsskapum hevur kring alt landi\u00f0"}, {"text_idx": "#000010", "text": "Li\u0301v Justinussen, sa\u0301larfr\u00f8\u00f0ingur a\u0301 fyribyrginardeildini, to\u0301k i\u0301mo\u0301ti hei\u00f0ursl\u00f8nini vegna \u201c\u00d8ll hava r\u00e6tt til go\u0301\u00f0 barnaa\u0301r\u201d."}, {"text_idx": "#000021", "text": "Tu\u0301 kanst velja at fra\u0301siga t\u00e6r cookies, men hetta kann hava vi\u00f0 s\u00e6r, at heimasi\u0301\u00f0an ikki virkar, sum \u00e6tla\u00f0."}, {"text_idx": "#000022", "text": "Ney\u00f0ugar cookies skulu ja\u0301ttast, til tess at heimasi\u0301\u00f0an skal virka sum \u00e6tla\u00f0."}, {"text_idx": "#000023", "text": "Sl\u00f8kkir tu\u0301 fyri hesum cookies, kunnu vit ikki goyma upply\u0301singar um ti\u0301na vitjan. Hetta kann hetta a\u0301virka hentleikarnar a\u0301 heimasi\u0301\u00f0uni."}, {"text_idx": "#000027", "text": "Les meira um okkara cookie politikk her"}]